คือหนูหยุดฉีดยาคุมมา2เดือนแล้วคะ แล้วววันที่2กับ3มีเลือดสีนำ้ตาลออกมาแล้วก็มีเลือดสีแดงมาจนถึงวันนี้คะเป็นมา8วันแล้ว อยากทราบว่าคือประจำเดือนหรืออะไรคะทำไมมานานจังมีเพศสัมพันธ์ใส่ถุงยางตลอดเชคดีแล้วทุกครั้งคะ เป็นผลข้างเคียงจากยาคุมอยู่หรอคะ
สวัสดีค่ะ การมีเลือดออกมานาน 8 วันดังกล่าว อาจเป็น1. เลือดประจำเดือน โดยหากเพิ่งมาเป็นครั้งแรก หลังจากที่หยุดฉีดยาคุมกำเนิด อาจทำให้มานาน หรือมีปริมาณมากกว่าปกติได้2.การตั้งครรภ์ที่ผิดปกติ เช่นแท้งคุกคามแท้งไม่ครบครรภ์ไข่ปลาอุกเป็นต้น เนื่องจากถุงยางอนามัย แม้จะใช้อย่างถูกต้อง ก็ไม่สามารถป้องกันการตั้งครรภ์ได้ 100%3.ความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งปากมดลูก เป็นต้น4.มีการอักเสบติดเชื้อในโพรงมดลูก แตจะมีตกขาวที่ผิดปกติและอาการปวดท้องน้อยร่วมด้วย บางคนอาจมีไข้5. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ ภาวะไทรอยด์ฮอร์โมนต่ำ เป็นต้นแนะนำให้สังเกตอาการไปก่อน หากเลือดออกไม่เกิน 10 วัน และหลังจากนั้นไม่มีเลือดออกกะปริดกะปรอยอีก ไม่มีปวดท้องน้อย ไม่มีตกขาวที่ผิดปกติ เลือดดังกล่าวก็น่าจะเป็นประจำเดือน ซึ่งในรอบต่อๆ ไป ประจำเดือนน่าจะมาเป็นปกติในที่สุด แต่หากเลือดยังคงออกนานเกิน 10 วัน หรือมีปวดท้องน้อย มีตกขาวที่ผิดปกติ หรือหลังจากนั้นประจำเดือนยังคงมานานกว่า 7 วันมนทุกๆ รอบ ควรไปพบสูติ-นรีแพทย์เพื่อหาสาเหตุค่ะ